cyanic-selkie/wikianc huggingface dataset:
Յանն Էրիկ դե Լանլայ
Արտաքին հղումներ
Կատեգորիա:Նորվեգացի ֆուտբոլիստներ Կատեգորիա:Նորվեգիայի հավաքականի ֆուտբոլիստներ
Գլամոչ (այլ կիրառումներ)
Գլամոչ կարող է վերաբերվել.
Գորաժդե (այլ կիրառումներ)
Գորաժդե կարող է վերաբերվել.
Նոգարոլե Ռոքա
Նոգարոլե Ռոքա  (Nogarole Rocca), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 2849 մարդ։ Խտությունը կազմում է 98 մարդ/կմ²։ Տարածքը գրավում է 29,25 կմ²։ Փոստային ինդեքս՝ 37060։ Հեռախոսային կոդ՝ 045։
Քաղաքի հովանավոր պաշտպանն է Սան Բարտոլոմեոն։ Տոնը նշվում է օգոստոսի 10-ին։
Ծանոթագրություններ
Կատեգորիա:Իտալիայի բնակավայրեր
Նիկոլաևկա (քաղաք, Ուկրաինա)
Արտաքին հղումներ
Կատեգորիա:Ուկրաինայի Դոնեցկի մարզի Սլավյանսկի շրջանի բնակավայրեր Կատեգորիա:Ուկրաինայի քաղաքներ Կատեգորիա:1730 թվականին հիմնադրված բնակավայրեր
Էլ Կամպիլյո դե լա Խարա
Էլ Կամպիլյո դե լա Խարա (իսպաներեն՝ El Campillo de la Jara), մունիցիպալիտետ Իսպանիայում։ Մտնում է Տոլեդո պրովինցիայի Կաստիլիա լա Մանչա ինքնավար համայնքի կազմի մեջ։ Մունիցիպալիտետը գտնվում է Լա Խառա շրջանի կազմում։ Տարածքը զբաղեցնում է 88 կմ²։ Բնակչությունը 422 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 127 կմ։ Քաղաքի հովանավորն է համարվում սուրբ Բլաս։
Արտաքին հղումներ
Կատեգորիա:Իսպանիայի քաղաքներ
(729) Վատսոնիա
(729) Վատսոնիա (Watsonia), աստերոիդ աստերոիդների հիմնական գոտում։ Հայտնաբերվել է 1912 թվականի փետրվարի 9-ին Ջոել Մետկալֆի կողմից Վինչեստերում ։
Միջին հեռավորությունը Արեգակից կազմում է 2,759247 ա. մ., առավելագույնը մոտենում է 2,4944 ա. մ. հեռավորության վրա և հեռանում 3,0241 ա. մ. ։ Արեգակի շուրջ մեկ ամբողջական պտույտ է կատարում 1674,11 երկրային օրվա ընթացքում, իր ուղեծրով շարժվելով միջինում 0,21504 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,04° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1912 թվականին հայտնաբերված աստղագիտական մարմիններ Կատեգորիա:Ջոել Մետկալֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սենտավո
Սենտավոն, ինչպես և համարժեք սենտեսիմոն և սենտիմոն մի շարք երկրների հիմնական դրամական միավորների մանրուն դրամն է։ Իսպաներեն և պորտուգալերեն՝ centavo։
Անուն
«Սենտավո» բառը լատիներեն centum (ցենտում - «հարյուր») բառի հոլովում է պորտուգալերեն և իսպաներեն լեզուներում, բառացիորեն նշանակում է «մեկ հարյուրերորդ»։ Իսպաներեն ճիշտ տարբերակն է «սենտիմո» (céntimo) ձևը, և այդ անունով մետաղադրամներ թողարկվել են Իսպանիայում (տես՝ Սենտիմո հոդվածը)։ «Սենտավո» ձևը բարբառային է, և տարածված է միայն Իսպանիայից դուրս՝ իասպանական նախկին գաղութներում։ Ամենայն հավանականությամբ, իսպաներենում այն առաջացել է պորտուգալերենի ազդեցության տակ։ «Սենտավո» մանր դրամը, որպես հիմնական դրամական միավորի մեկ հարյուրերորդը, թողարկվել է ե՛վ Պորտուգալիայում, ե՛վ պորտուգալական մի շարք գաղութներում։ Պորտուգալերեն centavo բառը արտասանվում է սենտավու՝ պորտուգալերենի հնչունաբանական կանոնների համաձայն (բառավերջի o տառը)։
Իսպաներեն և պորտուգալերեն լեզուներում «սենտավո» են անվանվում բոլոր «ցենտ» դրամները, օրինակ՝ ԱՄՆ դոլարի ցենտը, քանի որ անգլերեն «cent»-ը և պորտուգալերեն ու իսպաներեն «centavo»-ն պարզապես մեկը մյուսի ուղղակի թարգմանություններն են։
Պատմություն
Սենտավո դրամական միավորը՝ որպես հիմնական արժույթի մանրուն դրամ, սկսեց տարածվել աշխարհի գրեթե բոլոր երկրների՝ չափերի ու կշիռների տասնորդական սիստեմի, այդ թվում՝ դրամանիշների տասնորդական սիստեմի ընդունման համընթաց, XIX դարում։ «Սենտավո» անունով առաջին դրամը հատվել է 1835 թվականին, պղնձից, Չիլիում, որպես պեսոյի մանրուն դրամ։
«Սենտավոյի» հետ միաժամանակ երբեմն արտադրվել է նաև «սենտեսիմո» դրամը, որը լատիներեն centesimus բառի («մեկ հարյուրերորդ մաս») ճիշտ տարբերակն է (օրինակ, իտալական չենտեզիմո մանր դրամը), բայց ինչ-ինչ պատճառներով «սենտեսիմո» ձևը լայն տարածում ձեռք չբերեց։
Օգտագործումը
Սենտավոն շրջանառության մեջ է եղել զանազան երկրնրում։ Որոշ երկրներում այն այլևս չի գործածվում, մի շարք այլ երկրներում շարունակում է արտադրվել։ Ստորև՝ սենտավոյի տեսակները՝ ըստ պետությունների ժամանակակից սահմանների.
Այժմ շրջանառության մեջ գտնվող «սենտավո» դրամանիշները
(2010 թ. օգոստոսի 13-ի դրությամբ)
Արգենտինա
Բոլիվիա
Բրազիլիա
Գվատեմալա
Դոմինիկյան Հանրապետություն
Կաբո Վերդե
Կոլումբիա
Կուբա
Հոնդուրաս
Մեքսիկա
Մոզամբիկ
Նիկարագուա
Նախկինում շրջանառության մեջ գտնվող «սենտավո» դրամանիշները
Անգոլա
Արևելյան Թիմոր
Գվինեա-Բիսաու
Էկվադոր
Կոլումբիա
Կոստա Ռիկա
Հնդկաստան
Մեքսիկա
Չիլի
Պարագվայ
Պերու
Պուերտո Ռիկո
Սալվադոր
Սան-Թոմե և Պրինսիպի
Վենեսուելա
Ֆիլիպիններ
Աղբյուրներ
Կատեգորիա:Արգենտինայի մետաղադրամներ Կատեգորիա:Բոլիվար (դրամ) Կատեգորիա:Բոլիվիայի մետաղադրամներ Կատեգորիա:Բոլիվիանո Կատեգորիա:Բրազիլիայի մետաղադրամներ Կատեգորիա:Գվատեմալայի մետաղադրամներ Կատեգորիա:Դոմինիկյան Հանրապետության մետաղադրամներ Կատեգորիա:Դրամական միավորներ Կատեգորիա:Էսկուդո Կատեգորիա:Լեմպիրա Կատեգորիա:Կաբո Վերդեի մետաղադրամներ Կատեգորիա:Կետսալ Կատեգորիա:Կոլոն Կատեգորիա:Կոլումբիայի մետաղադրամներ Կատեգորիա:Կորդոբա Կատեգորիա:Կուբայի մետաղադրամներ Կատեգորիա:Կրուզեյրո Կատեգորիա:Հոնդուրասի մետաղադրամներ Կատեգորիա:Մետաղադրամ Կատեգորիա:Մետիկալ Կատեգորիա:Մեքսիկայի մետաղադրամներ Կատեգորիա:Մոզամբիկի մետաղադրամներ Կատեգորիա:Նիկարագուայի մետաղադրամներ Կատեգորիա:Չիլիի մետաղադրամներ Կատեգորիա:Պեսո Կատեգորիա:Ռեալ Կատեգորիա:Սոլ Կատեգորիա:Սուկրե (դրամ) Կատեգորիա:Ցենտ
Գորնի Վակուֆ Ուսկոպլե (այլ կիրառումներ)
Գորնի Վակուֆ Ուսկոպլե կարող է վերաբերվել.
Սուլեյման Դիաբի
Սուլեյման Դիաբի (Souleymane Diaby, ), իվուարցի ֆուտբոլիստ, ֆրանսիական «Գրանվիլ» ակումբի հարձակվող։ Հանդես է եկել Կոտ դ'Իվուարի մինչև 21 տարեկանների երիտասարդական հավաքականի կազմում։
Ակումբային կարիերա
Սուլեյմանը կարիերան սկել է իր հայրենիքում՝ Կոտ դ'Իվուարում և հանդես է եկել այնպիսի ակումբներում, ինչպիսիք են «Ստելլա դ’Աջամեն», «Սաբե Սպորտսը» և «Աֆրիկա Սպորտսը»։
2008 թվականի հունիսին Սուլեյմանը դիտումների է մասնակցել Լվովի «Կարպատներ» ակումբի կազմում։ Նա մասնակցել է Խարկովի «Մետալիստ» ակումբի դեմ ընկերական խաղին (2:1) ՝ հանդիպման 57-րդ րոպեին փոխարինելով Մաքսիմ Ֆեշչուկին։ Արդյունքում «Կարպատներ» ակումբի հետ նա պայմանագիր չի կնքել, ինչի պատճառը եղել է Սուլեյմանի աշխատանքային վիզան, որի ժամկետն ավարտվել էր ։ 2008 թվականի հուլիսին տեղեկություններ են հայտնվել, որ Դիաբին կարող է հայտնվել Չեռնոգորիայի «Դեսնա» ակումբի կազմում ։
2009 թվականի հունվարին Դիաբին «Կարպատների» կազմում կրկին մասնակցել է հավաքների Թուրքիայում. թիմի կազմում նա մասնակցել է 3 ընկերական խաղի և խփել մեկական գոլ Տոմսկի «Տոմ» (1:2) և Լիաեպայայի «Մետալուրգ» (5:0) ակումբների դեմ խաղերում, ինչպես նաև մասնակցել է «Վոյվոդինա» ակումբի դեմ խաղին (2:2) ։ Լվովի ակումբի հետ պայմանագիրը կրկին չի ստորագրվել աշխատանքի տեղավորման հետ կապված խնդիրների պատճառով ։ 2009 թվականի փետրվարին «Ղրիմտեպլիցա» ակումբի կազմում Սուլեյմանը դարձել է Ղրիմտեպլիցայի գավաթի խաղարկության բրոնզե մեդալակիր և մրցաշարի լավագույն ռմբարկու ։
Ընդհանուր առմամբ 2008/09 մրցաշրջանում Դիաբին Առաջին լիգայի 28 խաղերում խփել է 9 գոլ և դարձել իր թիմի լավագույն ռմբարկու մրցաշարում։ Ուկրաինայի գավաթի խաղարկությունում նա անցկացրել է 2 հանդիպում և հեղինակել մեկ գոլ։ 2009 թվականի հունիսին «Ղրիմտեպլիցայի» պաշտոնական կայքում անցկացվել է հարցում, որի արդյունքում կազմված տասնամյակում ակումբի լավագույն ֆուտբոլիստների ցանկում Դիաբին զբաղեցրել է 5-րդ տեղը ։ 2009 թվական հուլիսին «Ղրիմտեպլիցայի» նախագահ Ալեքսանդր Վասիլևը հայտարարել է, որ Դիաբիով հետաքրքրվել են ֆրանսիական ակումբներ. ըստ որոշ տեղեկությունների՝ դրանք եղել են «Հավրը», «Լիլը» և «Ռենը», ինչպես նաև Դոնեցկի «Մետալուրգը» ։
2010 թվականի փետրվարին Սուլեյմանը թիմի հետ միասին դարձել է Ղրիմտեպլիցայի գավաթի խաղարկության հաղթող ։ 2009/10 մրցաշրջանում նա անցկացրել է 24 խաղում հեղինակել է 11 գոլ և դարձել թիմի երկրորդ ռմբարկու Սերգեյ Կուչերենկոյից հետո, ով 19 գոլ էր խփել։ Գավաթի խաղարկությունում նա անցկացրել է 3 խաղ և խփել 1 գոլ («Բաստիոնի» դեմ խաղում)։
2010 թվականի հուլիսի 24-ին Հայաստանի «Տիտան» ակումբի հետ հանդիպման ժամանակ Դիաբիի խփած գոլը ճանաչվել է «Ղրիմտեպլիցայի» լավագույն գոլը 2010 թվականի հուլիսին ։ Նույն տարվա օգոստոսին տեղեկություն է տարածվել, որ Դիաբիով հետաքրքրվում է իսպանական «Ռեալ Մադրիդ» ակումբը ։ Դիաբիի խաղի հատվածները դիտել է «Ռեալի» մարզիչ Ժոնզե Մոուրինյոն և բարձր է գնահատել նրա ընդունակությունները։ Հայտի է դարձել նաև, որ օգոստոսի 9-ին «Ղրիմտեպլիցայի» և «Լվովի» հանդիպմանը ներկա կգտնվեն «Ռեալի» սկաուտները։ Արդյունքում խաղն ավարտվել է «Ղրիմտեպլիցայի» պարտությամբ 0:1 հաշվով, իսկ Դիաբին դաշտում անցկացրել է 70 րոպե, բայց լավ խաղ չի ցուցադրել։ Ավելի ուշ Դիաբիով «Ռեալի» հետաքրքրված լինելու մասին տեղեկությունները համարվել են փիար ։
2010/11 մրցաշրջանի առաջին կեսում Դիաբին կորցրել է իր տեղը թիմի մեկնարկային կազմում. այդ ընթացքում նա Առաջին լիգայում անցկացրել է ընդամենը 18 խաղ ու խփել 1 գոլ, իսկ Գավաթի խաղարկությունում՝ 2 խաղ։ 2011 թվականին Դիաբին հեռացել է թիմի կազմից։ Թիմի կազմում իր տեղ ամրապնդելուն խանգարող պատճառներից մեկը եղել է լեզվին վատ տիրապետելը ։
«Ղրիմտեպլիցայի» կազմում նա Առաջին լիգայում անցկացրել է ընդհանուր առմամբ 83 խաղ և դարձել 24 գոլի հեղինակ, Ուկրաինայի Գավաթի խաղարկությունում նա մասնակցել է 7 խաղեր, որոնցում հեղինակել է 2 գոլ։ «Ղրիմտեպլիցայի» կազմում խաղալիս Դիաբին երկար ժամանակ եղել է տեղացի երկրպագուների սիրելին և Ուկրաինայի Առաջին լիգայի առավել աչքի ընկնող ֆուտբոլիստներից մեկը ։
Հետագայում Դիաբին խաղացել է ֆրանսիական «Գրանվիլ» ակումբում ։ 2011 թվականի ամռանը նա տեղափոխվել է Հունգարիայի «Հոգվեդ» ակումբ (Բուդապեշտ)։ Թիմում նա վերցրել է 22 համարը։ Հունգարիայի առաջնությունում իր նորամուտը կատարել է 2011 թվականի հոկտեմբերի 1-ին՝ «Պակշ» ակումբի դեմ խաղում (2։ 3). Դիաբին խաղադաշտ է դուրս է եկել հանդիպման 70-րդ րոպեին՝ փոխարինելով Հերվե Տչամիին։
Կարիերան հավաքականում
Կոտ դ'Իվուարի մինչը 21 տարեկաների երիտասարդական հավաքականի կազմում Սուլեյմանն անցկացրել է 4 խաղ և դարձել 1 գոլի հեղինակ։
Անձնական կյանք
Դավանում է մահմեդականություն ։ Ալեքսանդր Վասիլևը Սուլեյմանին բնութագրել է որպես շատ զգայուն մարդ ։
Արտաքին հղումներ
Կատեգորիա:Ֆուտբոլի հարձակվողներ
Գրադաչաց (այլ կիրառումներ)
Գրադաչաց կարող է վերաբերվել.
Գրաչանիցա (այլ կիրառումներ)
Գրաչանիցա կարող է վերաբերվել.
Դրվար (այլ կիրառումներ)
Դրվար կարող է վերաբերվել.
Գրուդե (այլ կիրառումներ)
Գրուդե կարող է վերաբերվել.
Մոնտի դու Կարմու
Մոնտի դու Կարմու  (Monte do Carmo), համայնք Բրազիլիայում՝ Տոկանտինս նահանգի կազմում։ Գտնվում է Արևելյան Տոկանտինսի մարզում։ Մտնում է Պորտու Նասիունալ գավառի կազմի մեջ։ Բնակչությունը կազմում է 4196 մարդ՝ 2006 թվականի տվյալներով։ Գրավում է 3 616,655 կմ2 տարածք։ Բնակչության խտությունը՝ 1,2 մարդ/կմ²։
Արտաքին հղումներ
Կատեգորիա:Բրազիլիայի բնակավայրեր Կատեգորիա:Տոկանտինս նահանգի բնակավայրեր
Լորեդանա Դինու
Լորեդանա Դինու (ռում.՝ Loredana Dinu, ), ռումինացի սուսերամարտիկ։
Ռումինիայի ազգային հավաքականի կազմում դարձել է Աշխարհի և Եվրոպայի չեմպիոն։
Կենսագրություն
Դինուն սկսել է զբաղվել սուսերամարտով 11 տարեկանից ։ Նրա առաջին մարզիչները եղել են Դումիտրու Պոպեսուն և Ռադու Միտրաչոուն ։
Նա մասնակցել է առաջի ազգային առաջնությանը 15 տարեկանում ։
2010 և 2011 թվականներին դարձել է Աշխարհի թիմային առաջնության չեմպիոն ։
2016 թվականին մասնակցել է Օլիմպիական խաղերին և դարձել է չեմպիոն։
Արտաքին հղումներ
Կատեգորիա:1984 ծնունդներ Կատեգորիա:Ապրիլի 2 ծնունդներ Կատեգորիա:2016 թվականի Ամառային օլիմպիական խաղերի չեմպիոններ
Սինագոգ
Սինագոգ կամ ժողովարան կամ ժողովուրդ, հուդայական կրոնի պաշտամունքային կառույց, աղոթարան, որտեղ կատարվում են ժամերգություն, Հնգամատյանի (մովսեսական օրենքներ), Թալմուդի, հրեական կրոնաէթնիկական և իրավական դրույթների ընթերցանություն։ Ձևավորվել է Պաղեստինում, մ.թ.ա. IV դարում, և Եգիպտոսում՝ մ.թ.ա. III դարում։ Մ.թ.ա․ 70 թվականին հռոմեացիների՝ Երուսաղեմի տաճարի ավերումից և հրեաների նոր տարագրությունից հետո սինագոգներ են կառուցվել այն վայրերում (Միջին Արևելք, Հռոմեական կայսրություն և այլն), որտեղ ապրում էին հրեաներ։ Սինագոգի ճարտարապետական տիպերը բազմազան են. ընդհանրությունն ուղղանկյուն հատակագիծն է, 3 կամ 5 նավով աղոթասրահը, «պատգամի տապանը» (արևելյան պատի մոտ) և սրբազան տեքստերի ընթերցանության համար նախատեսված ամբիոնը։
Արտաքին հղումներ
Կատեգորիա:Կրոնական կառույցներ Կատեգորիա:Սինագոգ
Ակսելերացիա
Ակցելերացիա, (՝ արագացում), երեխաների և դեռահասների աճման և սեռական հատկանիշների առաջացման արագացում նախորդ սերունդների համեմատ։ Դիտվում է հատկապես տնտեսապես զարգացած երկրներում։
Առաջացող փոփոխություններ
Երեխաների ակսեկլերացիան ավելի ցայտուն է դրսևորվել 20-րդ դարի 2-րդ կեսին։ Այսպես՝ 1965-1973 թվականներին մարմնի քաշը սկսել է կրկնապատկվել 4-5 ամսականում (1940-1941 թվականին՝ 5-6 ամսականում)։ Կաթնատամները շատ վաղ են սկսել փոխարինվել մնայուն ատամներով (1984 թվականին՝ 5-6 տարեկանում, 1953 թվականին՝ 6-7 տարեկանում)։ Փոփոխվել են սեռական հասունացման ժամկետները։ 20-րդ դարում աղջիկների դաշտանն ավելի վաղ է սկսվում (յուրաքանչյուր 10 տարում մոտավորապես 4 ամսով), և 1974 թվականին այն կազմել է 12 տարի 7 ամիս։ Արագ են զարգանում նաև երկրորդային սեռական հատկանիշները։ Բացի դրանից երեխաների և դեռահասների մոտ դիտվում է ավելի վաղ ձևաբանական կայունացում։ Տղաների ոսկրացման ամբողջ գործընթացն ավարտվում է 2 տարի, իսկ աղջիկներինը՝ 3 տարի շուտ, քան 20-րդ դարի 30-ական թվականներին։ Շատ կարճ ժամկետներում է տեղի ունենում հասակի աճի ավարտը, աղջիկների երկար խողովակավոր ոսկրերի ոսկրացումն ավարտվում է 16-17, պատանիներինը՝ 18-19 տարեկանում։ Արագացված զարգացման արդյունք են երեխաների և դեռահասների ֆիզիկական զարգացման բավականին բարձր ցուցանիշները։
Ակցելերացիայի պատճառները
Վարկածներից մեկի համաձայն՝ ակսեկլերացիայի հիմնական պատճառը երեխաների լավ սնվելն է (կենդանական սպիտակուցներով և ճարպերով, վիտամիններով, կրծքով կերակրվող երեխաները՝ խտանյութերով)։ Համաձայն այլ վարկածի՝ ակցելերացիան արևի շատ ինտենսիվ ճառագաթման արդյունք է, որին ենթարկվում են ժամանակակից երեխաները։ Քաղաքակենտրոնացման (ուրբանացման) վարկածի կողմնակիցները ենթադրում են, որ ժամանակակից արագընթաց քաղաքային կյանքը գրգռում է կենտրոնական նյարդային համակարգը և ակտիվացնում նրա խթանող ֆունկցիան։ Որոշ գիտնականներ ակսեկլերացիաի երևույթը բացատրում են գենետիկական տեսանկյունից։ Ակսեկլերացիաի ծագման համար նշանակություն ունի և կենսաբանական, և սոցիալական գործոնների փոխազդեցությունը։ 1980-ական թվականներին արձանագրվել է ակսեկլերացիաի կայունացում։
Դեցելերացիա
Գիտնականների կարծիքով 20-րդ դարի վերջին տնտեսապես զարգացած երկրներում տեղի է ունենալու ակսեկլերացիաի հետագա դանդաղում՝ ի հայտ է եկել նույնիսկ համապատասխան տերմին՝ «դեցելերացիա» (ակսեկլերացիաի հետադարձ երևույթ)։
Կատեգորիա:Ֆիզիոլոգիա
NGC 4039
NGC 4039-ը մտնում է NGC 4038 գալակտիկաների խմբի մեջ։ Բացի NGC 4039-ից, խումբը ներառում է նաև 25 այլ գալակտիկաներ։
Գրականություն
4039 Կատեգորիա:Ագռավ (համաստեղություն)
Րաֆֆի Խարաջանյան
Կենսագրություն
Ծնվել է 1944 թվականին Երևանում։ Հայտնի դիրիժոր, ՀԽՍՀ վաստակավոր արտիստ Իսպիր Խարաջանյանի որդին (1908-1997)։ 1951-1962 թվականներին սովորել է Երևանի Պ. Չայկովսկու անվան երաժշտական միջնակարգ հատուկ դպրոցի դաշնամուրային բաժնում։
Գերազանցությամբ ավարտել է Լենինգրադի Ն․ Ռիմսկի-Կորսակովի անվան պետական կոնսերվատորիան (1968, Պավել Սերեբրյակովի դասարանում), նրա մոտ էլ անցել է պրակտիկան (1971)։ Ավարտել է նաև կատարողական արվեստի պատմության և տեսության ամբիոնի ասպիրանտուրան (1973, ստեղծագործական ղեկավար՝ պրոֆեսոր Լև Բարենբոյմ)։ 1974 թվականին պաշտպանել է ատենախոսություն արվեստագիտության թեկնածուի գիտական աստիճան ստանալու, իսկ 1994 թվականին՝ արվեստագիտության դոկտորի։
1970 թվականից ապրում և աշխատում է Ռիգայում։ 1970 թվականից դասավանդում է Լատվիայի Յ. Վիտոլի անվան պետական կոնսերվատորիայում, 2002 թվականից՝ հատուկ դաշնամուրի ամբիոնի պրոֆեսոր։ Դաշնակահարների միջազգային մրցույթների (Տոկիո, Սանկտ Պետերբուրգ, Վոլգոգրադ, Նովգորոդ, Կոստոմուկշա, Երևան, Գյումրի, Կաունաս, Կլայպեդա, Վիսագինաս, Ռիգա, Դաուգավպիլս, Մարուպե) մասնակից և ժյուրիի նախագահ։ Աշակերտների թվում են դաշնակահարների միջազգային մրցույթների հաղթողները։ Այդ թվում՝ Ռեյնիս Զարինշ, Գլեբ Բելյաև։ Վարպետության դասեր է անցկացնում տարբեր երկրներում։ Լատվիայի կոմպոզիտորների միության անդամ է (1975 թվականից)։
Հայտնի է Riga piano դաշնամուրային դուետի կազմում ելույթներով՝ լատիշցի դաշնակահարուհի Նորա Նովիկի հետ (1968 թվականից մինչև 2009 թվականը)։ Շարունակում է իր համերգային գործունեությունը սեփական շրջանավարտների, մասնավորապես Ռեյնիս Զարինշի, Ռուսլան Պերեժիլոի, Ելենա Լիխվարի, ինչպես նաև պրոֆեսոր Արմինե Գրիգորյանի հետ։ Բազմաթիվ միջազգային փառատոների (հատկապես դաշնամուրային դուետների) և կոմպոզիտորների հեղինակային համերգների (է. Դենիսով, Ա. Հարությունյան, Ս. Բալասանյան, Մ. Զարին, Վ. Գավրիլին, Օ. Բալակաուսկաս, Վ. Բարկաուսկաս, Օ. Տակտակիշվիլի, Յ. Իվանով, Ռ. Կանգրո, Յ. Ռյաեթս և այլն), շրջագայել է աշխարհի շատ երկրներում, այդ թվում ՝ ԱՄՆ-ում (2007, 2008, 2010, 2012, 2014)։ Հանդես է եկել դիրիժորներ Կ.Կոնդրաշինի, Ա. Յանսոնսի, Ս. Սոնդեցկիսի, Վ. Սինայսկու, Վ. Զիվայի, Լ. Ճգնավորյանի և այլոց հետ։ Տարբեր երկրներում Նորա Նովիկի հետ ձայնագրել է մի շարք ալբոմներ, որոնցում գերակշռում են ժամանակակից կոմպոզիտորների ստեղծագործությունները՝ մասնավորապես Վալերի Գավրիլինը, Պետերիս Վասկսը, Յան Ռայեթսը, Ռայմո Կանգրոն, Էգիլ Ստրաումը։ 2012 թվականի հուլիսին պարգևատրվել է Սան Ֆրանցիսկոյի միջազգային փառատոնի դաշնամուրային դուետի ժանրում «Riga Piano Duo-ի բացառիկ գեղարվեստական ավանդի համար հատուկ» մրցանակով ։
«Արամ Խաչատրյանի դաշնամուրային ստեղծագործությունը» (Երևան, 1973) գրքի, կատարողականության և ժամանակակից կոմպոզիտորական արվեստի, էթնոմշակության, ինչպես նաև երկու դաշնամուրի համար կոմպոզիցիաների և գործիքավորումների վերաբերյալ ժողովածուների բազմաթիվ հոդվածների հեղինակ է (ոմանք հրատարակվել են, ձայնագրվել են CD տարբերակով)։ Հասարակական գործիչ (1990 թվականից ղեկավարում է Ի. Կոզակևիչի անվան Լատվիայի ազգային մշակութային հասարակությունների ասոցիացիան)։ ՅՈՒՆԵՍԿՕ-ի ազգային հանձնաժողովի անդամ (1989 թվականից)։ Լատվիայի Հանրապետության նախագահի ազգային փոքրամասնությունների հարցերով խորհրդի անդամ (2011 թվականին նշանակվել է կրկին)։
Պարգևներ
Լատվիայի Հանրապետության բարձրագույն պետական պարգևի՝ Երեք աստղերի շքանշանի ասպետ է (2002)։ Ստացել է Լատվիայի քաղաքացիություն «հատուկ ծառայությունների համար» (1995)։
Արտաքին հղումներ
Կատեգորիա:Սանկտ Պետերբուրգի կոնսերվատորիայի շրջանավարտներ Կատեգորիա:Լատիշ դաշնակահարներ Կատեգորիա:Խորհրդային դաշնակահարներ Կատեգորիա:Երաժիշտներ այբբենական կարգով Կատեգորիա:Արվեստագիտության դոկտորներ
Դոբրետիչի (այլ կիրառումներ)
Դոբրետիչի կարող է վերաբերվել.
Ռազմական քաղաք
Ռազմական քաղաք, հատուկ տարածք, որում տեղակայված են շենքեր և կառույցներ, որոնցում նախատեսված է տեղավորել մեկ կամ մի քանի զորամասեր, ռազմական ուսումնական հաստատություններ, զինված ուժերի ձեռնարկություններ ։
Արտասահմանյան զինված ուժերում ռազմական ճամբարների կազմակերպումը մոտավորապես նման է ԽՍՀՄ և Ռուսաստանի զինված ուժերում ընդունված կազմակերպմանը ։
Ռազմական քաղաքի կառավարում
Զորամասի սպան, որը լինում է զորամասում, պատասխանատու է կանոնակարգի պահպանման և ռազմական ճամբարի օբյեկտների գործունեության համար։
Այն դեպքում, երբ մի քանի զորամասեր և հիմնարկներ տեղակայված են ռազմական քաղաքում, կայազորի պետի հրամանով որոշվում է ավագ ռազմական քաղաք, որի հրամանները պարտադիր են քաղաքի ողջ ռազմական անձնակազմի և ռազմական քաղաքի տարածքում գտնվող անձանց համար։
Ռազմական քաղաքի կառուցվածք
Ռազմական քաղաքը սովորաբար բաժանվում է հետևյալ տարածքների (տեղամասերի)՝ տրված օբյեկտների տեղակայման համար.
Ռազմական քաղաքի կարգ
Ռազմական քաղաքի անվտանգությունը և դրա տարածք մուտք գործելու կարգը (մուտքի հսկողությունը) կազմակերպվում են զորամասի հրամանատարի կամ ավագ ռազմական քաղաքի հրամանատարի հրամանով` կախված այնտեղ գտնվող օբյեկտների կարևորությունից ։
Մուտքային ռեժիմին համապատասխանելու համար ստեղծվում են անցակետեր` ժամանող (հեռացող) զինծառայողների և քաղաքացիական անձանց անցումը (ելքը), ինչպես նաև ցանկացած գույքի հեռացումը կամ արտահանումը (ներմուծումը) ապահովելու համար ։
Կայազորի և պահապան ծառայության կանոնակարգերը, հրամաններն ու հրահանգները ԽՍՀՄ զինված ուժերում ռազմական ճամբարի պաշտպանությունն ու նրա տարածք մուտքերը կարգավորող նորմատիվ իրավական ակտերն են։
Հայաստանի Հանրապետության կառավարական տուն
Շինարարությունը սկսել և ավարտին է հասցրել հեղինակի որդին՝ Գևորգ Թամանյանը 1952 թվականին ։
Այն Հայաստանի վարչապետի պաշտոնական նստավայրն է։
Պատմություն
Հայաստանի Հանրապետության կառավարական տան ներկայիս շենքի հյուսիս-արևմտյան հատվածն, ի սկզբանե, մտահղացվել և կառուցվել է որպես Հայ ժողովրդական կոմիսարիատի առանձին շենք, որի շինարարությունն ավարտվել է 1929 թվականին։
1932-1936 թվականներին նույն տեղում նախագծվել է Կառավարության շենքին կից մի ամբողջ թաղամասի համալիրը, որը ներդաշնակորեն ներառում էր Հայ ժողովրդական կոմիսարիատի շենքը։ Ըստ այդ գծագրի՝ անկանոն հնգանկյունաձև պարագծով շենքի կենտրոնական մասում (ներքին բակում) պետք է բարձրացվեր ավելի բարձր գլանաձև ծավալ, որպեսզի ծառայեր որպես համալիրի տարբեր մասերը կապող ճեմասրահ։ Քաղաքաշինության տեսանկյունից այն Ժողովրդական տան (Օպերայի) հետ միասին ի սկզբանե նախատեսվում էր դառնալ նախագծվող Հյուսիսային պողոտայի առանցքը։ Այնուամենայնիվ, 1941 թվականին շինարարությունը դադարեցվել է, և համալիրի հյուսիսային և արևելյան հատվածների գծագրերն այդպես էլ կյանքի չեն կոչվել։
Ճարտարապետներ
Կառավարության տան շենքը նախագծել է հայ ճարտարապետ Ալ․ Թամանյանը, բայց շինարարությունը սկսել և ավարտել է նրա որդին՝ ճարտարապետ Գևորգ Թամանյանը։ Նա կատարել է որոշակի փոփոխություններ․ հանել է կենտրոնական բարձրադիր հատվածը և արևելյան կողմում ավելացրել նիստերի ընդարձակ դահլիճը։
Շենքի հորինվածք
Կառավարական տունն առաջինն էր, որը կառուցվել է Ալեքսանդր Թամանյանի՝ 1924 թվականի Երևանի կառուցապատման և զարգացման 1-ին գլխավոր հատակագծով նախատեսված կենտրոնական օվալաձև հրապարակում և որին համապատասխան էլ պայմանավորվել են հետագայում կառուցված շենքերի բարձրությունը, հորիզոնական ճեղքերը, մասշտաբը, ռիթմիկ նախշը և ոճական առանձնահատկությունները։
Շենքի ողջ հատակագծի հիմքում ընկած սկզբունքը բավականին պարզ է. ֆունկցիոնալ տեսանկյունից այն հիմնված է նպատակահարմարության վրա. կենտրոնական առանցքային միջանցքների երկու կողմերում աշխատասենյակներն են՝ նիստերի մեծ և փոքր դահլիճները, ճեմասրահների և նախասրահների հետ ներդաշնակ։ Ճակատային մասերի դիզայնը տարբեր է՝ քաղաքաշինական նկատառումներով նրանց վերապահված դերին համապատասխան։ Հրապարակին նայող կորաձև գլխավոր ճակատը մշակված է 5 կամարների ռիթմիկ նախշով, որոնք հենվում են մոնումենտալ հաստափոր սյունափնջերի վրա, որոնց վրայով անցնում է բաց սյունասրահի գոտին։ Հյուսիսային կողմից այն հարում է ուղղանկյուն ռոտոնդայով պսակված աշտարակին։ Հրապարակի հարակից փողոցներում շենքի ճակատային առջևի մասերի ձևավորումն ավելի պարզ է և զուսպ։ Աստիճանական և հարթ անկյունային անցումների շնորհիվ կառուցվածքի ամբողջ դիզայնը ընկալվում է որպես ներդաշնակ ամբողջականություն։ Հեղինակն դեկորատիվ մշակումներում օգտագործել է հայկական միջնադարյան ճարտարապետության (Տեկոր, Դվին) և մոնումենտալ քանդակագործության տարրեր։
Շենքը կառուցված է վարդագույն ֆելզիտային տուֆով՝ հենված բազալտից պատրաստված գետնախարիսխի վրա։
1942 թվականին Ալեքսանդր Թամանյանը Հայաստանի Կառավարության շենքի նախագծման համար արժանացել է ԽՍՀՄ Պետական մրցանակի, իսկ Երևանի Հանրապետության հրապարակի համալիրի հեղինակները 1970 թվականին արժանացել են ՀԽՍՀ Պետական մրցանակների։
Ծանոթագրություններ
Կատեգորիա:Երևանի շենքեր և կառույցներ Կատեգորիա:Երևանի հուշարձաններ Կատեգորիա:1929 կառուցումն ավարտված շենքեր և կառույցներ Կատեգորիա:Երևանի քարտեզներ Կատեգորիա:Կառավարության շենքեր ըստ երկրի
33 տեսարան կյանքից
«33 տեսարան կյանքից» (33 sceny z życia), 2008 թվականի լեհ-գերմանական ֆիլմ, որի ռեժիսորը Մալգոժատա Շումովսկան (Małgorzata Szumowska) է։
Սյուժե
Լեհ արվեստագետ Յուլիան (Julia) և նրա ամուսինը Պյոտրը (Piotr)՝ տաղանդավոր ու հաջողակ կոմպոզիտոր, ապրում են Կրակովում (Kraków)։ Երբ Ջուլյայի մայրը, Բարբարան ստամոքսի քաղցկեղով է հիվանդանում, ընտանեկան կյանքը փլուզվում է։ Ջուլյան ընկերակցում է մորը մինչև մահ, բայց նրա ամուսինը Պյոտրը փորձերով գտնվում է Քյոլնում (Köln) և նրան մենակ է թողնում՝ հաղթահարելու այդ դժվար իրավիճակը։ Նրա կողքին միայն նրա ընկերն էր՝ Ադրիանը (Adrian)։ Նրա հայրը՝ Յուրեկը (Jurek), նույնպես ընկճված էր սիրելի կնոջ մոտալուտ կորստի ցավից։ Երիտասարդ Ջուլիան իր ուսերին է կրում ընտանիքի տառապանքը։ Մոր մահվանից հետո նրա հայրը մխիթարվում է հարբեցողությամբ։ Կարճ ժամանակ անց վախճանվեց նաև նրա հայրը։ Ջուլիան հանգստություն գտավ միայն Ադրիանի գրկում, բայց դա կործանեց նրա ընտանիքը Պյոտրի հետ։ Ծնողների կորստից և ամուսնության կործանումից հետո նա հիմա մենակ էր աշխարհում՝ անորոշ ապագայով, որտեղ Ադրիանը շատ քիչ կարող էր օգնել    ։
Հիմքեր
Ֆիլմն իրական փաստերի հիման վրա է։ Մալգոժատա Շումովսկայի ծնողները լրագրողներ Դորոտա Տերակովսկան (Dorota Terakowska) և Մասիեյ Շումովսկին (Maciej Szumowski) էին։ Դորոտա Տերակովսկան մահացավ 2004 թվականի հունվարին։ Մեկ ամիս անց մահացավ նրա հայրը՝ Մասիեյ Շումովսկին։
Ֆիլմն սկսեց ցուցադրվել գերմանական կինոթատրոններում 2008 թվականի նոյեմբերի 13-ին։
Արտաքին հղումներ
Կատեգորիա:2008 ֆիլմեր Կատեգորիա:Լեհական ֆիլմեր Կատեգորիա:Լեհական դրամա ֆիլմեր Կատեգորիա:Գերմանական ֆիլմեր Կատեգորիա:Գերմանական դրամա ֆիլմեր Կատեգորիա:Լեհերեն ֆիլմեր Կատեգորիա:Վիքիպեդիա:ՈՒՎ 2023-ի հոդվածներ
Դոմալևաց Շամաց (այլ կիրառումներ)
Դոմալևաց Շամաց կարող է վերաբերվել.
Խալիդ Շեյխ Մուհամեդ
Խալիդ Շեյխ Մուհամեդ (خالد شيخ محمد, ), 2001 թվականի սեպտեմբերի 11-ի ահաբեկչական հարձակումների կազմակերպիչներից մեկը։
Կենսագրություն
Ծագումով պակիստանցի բելուջ է, մանկությունն անցկացրել է Քուվեյթում։
1986 թվականին ավարտել է Միացյալ Նահանգների Հյուսիսային Կարոլինայի գյուղատնտեսական և տեխնոլոգիական համալսարանը՝ մեքենաշինության մասնագիտացմամբ։
Համալսարանն ավարտելուց հետո Մուհամեդը մասնակցել է Աֆղանական պատերազմին, աֆղան մոջահեդների կողմից։ Այնուհետև ապրել է Պակիստանում և Կատարում, որտեղ էլ սկսել է համագործակցել ահաբեկչական խմբավորումների հետ ։
Մեղադրվել է 1993 թվականին Նյու Յորքի Համաշխարհային Առևտրի Կենտրոնի ռմբակոծությանը մասնակցելու մեջ (նա Ռամզի Ջոզեֆի հորեղբայրն է, որը դատապարտվել էր այս հարձակման համար)։ 1996 թվականին Խալիդ Շեյխ Մուհամեդին մեղադրել էին նաև Ֆիլիպիններում ահաբեկչություն նախապատրաստելու մեջ, որի ժամանակ ահաբեկիչները պատրաստվում էին պայթեցնել ամերիկյան 12 ինքնաթիռ։ Այն նաև կապված է 2000 թվականի հոկտեմբերի 12-ին ամերիկյան USS Cole կործանիչի վրա հարձակման, Ռիչարդ Ռիդի՝ կոշիկի ռումբով քաղաքացիական ինքնաթիռը պայթեցնելու փորձի և Թունիսի Ջերբա քաղաքի Էլ Ղրիբա սինագոգի վրա ահաբեկչական հարձակման հետ։ Նա փորձել է հասնել Չեչնիա՝ Խաթաբի մոտ, բայց չի կարողացել։ Ինքը՝ Մուհամեդը, 2002 թվականի սեպտեմբերին «Ալ-Ջազիրա»-ին տված հարցազրույցում իրեն անվանել է «Ալ-Կաիդայի» ռազմական կոմիտեի ղեկավար։ Այս հարցազրույցում նա հայտարարել է, որ ներկա է եղել «Ալ-Կաիդայի» ղեկավարության հանդիպմանը, որին որոշում է կայացվել իրականացնել 2001 թվականի սեպտեմբերի 11-ի հարձակումները ԱՄՆ-ում։ Հետաքննությունների դաշնային բյուրոն նրան ներառել է ամենաշատ փնտրվող ահաբեկիչների ցուցակում և 25 միլիոն դոլար պարգև է առաջարկել նրան ձերբակալելուն հանգեցնող ցանկացած տեղեկատվության համար ։
Խալիդ Շեյխ Մուհամեդը նույնպես խոստովանել է, որ 2002 թվականին Պակիստանում անձամբ է գլխատել ամերիկացի լրագրող Դենիել Փերլին ։
Խալիդ Շեյխ Մոհամմեդը, մինչև 2003 թվականին Պակիստանում ձերբակալվելը, պաշտոնապես աշխատել է որպես ինժեներ Կատարի էլեկտրաէներգիայի և ջրամատակարարման նախարարությունում, իսկ արտասահմանյան գործուղումների ժամանակ, որտեղ ահաբեկչություններ էր նախապատրաստում, ճանապարհորդել է պետական ​​հիմնարկի հաշվին, որտեղ նա աշխատել է ։
Մուհամեդը ձերբակալվել է 2003 թվականի մարտի 1-ին ԱՄՆ հետախուզական գործակալությունների և Պակիստանի միջծառայական հետախուզության համատեղ գործողության ընթացքում Ռավալպինդի քաղաքում, որը գտնվում է Իսլամաբադի մերձակայքում ։
Ձերբակալությունից հետո Մուհամեդը նախ պահվել է Լեհաստանի ԿՀՎ գաղտնի բանտում, որտեղ նրան ենթարկել են դաժան հարցաքննության. նրան զրկել են քնից և ենթարկել խեղդվելու իմիտացիոն մեթոդին։ Այդպիսի դրվագները 183-ն են եղել, ըստ նրա՝ խոշտանգումների ժամանակ ինքը ինչ-որ պահի ԿՀՎ-ի աշխատակիցներին ասել է «այն, ինչ նրանք կարծում էին, որ ուզում էին լսել», ինչը հանգեցրել է երկու անմեղ մարդկանց ձերբակալության։ Լեհաստանի ԿՀՎ բանտը փակվելուց հետո Մուհամեդին տեղափոխել են Բուխարեստի ԿՀՎ գաղտնի բանտ, որն ունեցել է ավելի մեղմ պայմաններ։ 2006 թվականից Մուհամեդը գտնվում է Գուանտանամոյի բազայի բանտում։ 2007 թվականին հարցաքննության ժամանակ նա խոստովանել է, որ իրոք եղել է սեպտեմբերի 11-ի հարձակումների կազմակերպիչը ։
2012 թվականի մայիսին Գուանտանամոյի ռազմաբազայում սկսվել է Խալիդ Շեյխ Մուհամեդի դատավարությունը, որն ԱՄՆ իշխանությունների կարծիքով 2001 թվականի սեպտեմբերի 11-ի հարձակումների գլխավոր կազմակերպիչն էր, և նրա չորս ենթադրյալ հանցակիցները։ Նրանք բերվել են Գուանտանամոյի բազայի ռազմական դատարան, որտեղ նրանց պաշտոնապես մեղադրանք է առաջադրվել։ Այս գործով անցկացվել են տասնյակ մինչդատական ​​նիստեր, սակայն դատավարության բարդ դատավարական բնույթը` զուգորդված նյութատեխնիկական խնդիրներով, հանգեցրել է բազմաթիվ ձգձգումների։ 2019 թվականի հուլիսին The Wall Street Journal-ը հայտնել էր, որ Մուհամեդը պատրաստ է հաստատել Սաուդյան Արաբիայի մասնակցությունը սեպտեմբերի 11-ի հարձակումներին։ Դրա դիմաց նա խնդրում է ԱՄՆ իշխանություններին իր համար մահապատիժ չպահանջել։ 2019 թվականի օգոստոսին 2001 թվականի սեպտեմբերի 11-ի հարձակումների մեկնարկի ամսաթիվը սահմանվել է 2021 թվականի հունվարի 11-ը։ Սակայն 2021 թվականի սեպտեմբերին դատարանի նախագահ Մեթյու ՄաքՔալը հայտարարել է, որ ահաբեկչությունների կազմակերպիչների դատավարությունը կսկսվի ոչ շուտ, քան մեկ տարի անց ։
2015 թվականին Մուհամեդը նամակ է գրել Բարաք Օբամային՝ Օբամային անվանելով «օձի գլուխ» և Ամերիկան ​​անվանելով «ճնշման և բռնակալության երկիր»։ Մուհամեդը ԱՄՆ-ին մեղադրում է ողջ մահմեդական աշխարհի դեմ պատերազմ մղելու մեջ։ Որպես օրինակ նա բերում է ԱՄՆ արտաքին ռազմական գործողությունները, աջակցությունն Իսրայելին և «Պաղեստինի ժողովրդի ճնշումը»։ Մուհամմեդը հպարտորեն խոսում է 2001 թվականի սեպտեմբերի 11-ի իր կազմակերպած հարձակումների մասին և գրում է, որ սեպտեմբերի 11-ի հարձակումները «դուք և ձեր բռնապետերը մեր հողի վրա» սկսած պատերազմի շարունակությունն էին ։
Դոնի Վակուֆ (այլ կիրառումներ)
Դոնի Վակուֆ կարող է վերաբերվել.
Ժեպչե (այլ կիրառումներ)
Ժեպչե կարող է վերաբերվել.
Ջեյմս Հեդլի Չեյզ
Ջեյմս Հեդլի Չեյզ (James Hadley Chase, իսկական անունը՝ Ռենե Բրաբազոն Ռեյմոնդ (René Lodge Brabazon Raymond), գործածել է գրական այլ կեղծանուններ ևս, ներառյալ՝ James L. Docherty, Raymond Marshall, R. Raymond, Ambrose Grant ), դետեկտիվ ժանրի անգլիացի գրող։ Ստեղծագործական ողջ կյանքի ընթացքում գրել է 78 վեպ, բազմաթիվ պատմվածքներ։ Հռչակվել է առաջին հերթին որպես բոլոր ժամանակների թրիլլերների լավագույն հեղինակներից մեկը, թրիլլերների եվրոպացի հեղինակների արքա ։ Չեյզը նաև այն հեղինակն է, ում գրքերը ամենաշատ վաճառվողների թվում են ամբողջ աշխարհում։ Բացի այդ, արդեն իսկ ֆիլմեր են նկարահանվել նրա երկերից առնվազն հիսունի հիման վրա ։
Կենսագրություն
Ջեյմս Հադլեյ Չեյզը 18 տարեկանում թողնում է հայրական տունը և ինքնուրույն կյանք սկսում։ Շատ մասնագիտություններ փոխելով, ձեռք է բերում գրողի համար ամենակարևորը՝ հարուստ կենսափորձ։ Հերթական՝ գրախանութի վաճառողի աշխատանքը նրան թույլ է տալիս հիանալի կերպով ուսումնասիրել ընթերցողների ճաշակը և գրքի շուկայի պահանջարկը։ Այդ ժամանակ՝ 32 տարեկանում, հանգստյան տասներկու օրերի ընթացքում նա գրում է առաջին վեպը՝ «Միսս Բլենդիշի համար խոլորձներ չկան», և միանգամից մեծ հռչակ ձեռք բերում։ Գիրքը թարգմանվեց տարբեր լեզուններով և ունեցավ մի քանի միլիոն տպաքանակ։ Դրանից հետո նա կանոնավորապես գրում էր տարեկան երկու վեպ։ Սարսափազդու և արյունալի սյուժեներն էին պատճառը, որ քննադատները նրան անվանեցին «Սև վեպերի արքա»։
Քրեական վեպերից զատ, Չեյզը հրատարակել է նաև երգիծական պատմվածքներ, սակայն Ռենե Ռայմոնդ ստորագրությամբ ։
Արտաքին հղումներ
Կատեգորիա:Անգլիացի արձակագիրներ Կատեգորիա:Լոնդոն քաղաքում ծնվածներ Կատեգորիա:Գրական կեղծանուններով հայտնի հեղինակներ Կատեգորիա:Անգլիացի գրողներ Կատեգորիա:Անգլիացի վիպասաններ Կատեգորիա:Անգլիացի սցենարիստներ Կատեգորիա:Անգլիացի դետեկտիվ ժանրի գրողներ Կատեգորիա:20-րդ դարի անգլիացի վիպասաններ
Սվյատոգորսկ
Սվյատոգորսկ (Святогі́рськ), քաղաք Ուկրաինայի Դոնեցկի մարզի Սլավյանսկի քաղաքային խորհուրդում, շրջանային նշանակության քաղաք։ Բնակավայրը նախկինում նաև անվանվել է Բանոե, Բանովսկոե, Սլավյանոգորսկ։ Հիմնադրվել է 1571 թվականին։
2012 թվականի տվյալներով Սվյատոգորսկ քաղաքում բնակվում էր 4 676 մարդ։ Բնակավայրը զբաղեցնում է 8,4 կմ² տարածք։ Բնակչության խտությունը կազմում էր 611 մարդ/կմ²։
Արտաքին հղումներ
Կատեգորիա:Ուկրաինայի Դոնեցկի մարզի Սլավյանսկի շրջանի բնակավայրեր Կատեգորիա:Ուկրաինայի քաղաքներ Կատեգորիա:1571 թվականին հիմնադրված բնակավայրեր
Վիրժինի Դեմոն-Բրետոն
Վիրժինի Դեմոն-Բրետոն (Virginie Demont-Breton, ), ֆրանսիացի նկարչուհի, ակադեմիստ, ռեալիզմի ներկայացուցիչ։
Կենսագրություն
Ծնվել է նկարիչ Ժյուլ Բրետոնի ընտանիքում։ Նկարչուհի Էմիլյա Բրետոնի (1831-1902) զարմուհին է։ Նկարչության առաջին դասերը ստացել է հորից։
Նա ստեղծագործական գործունեությունը սկսել է դեռ վաղ տարիքից։ Նրա նկարները 1879 թվականին առաջին անգամ ցուցադրվել են Փարիզում։ 1883 թվականին Ամստերդամում Գաղութային էքսպորտային միջազգային ցուցահանդեսում (Dutch Internationale Koloniale en Uitvoerhandel Tentoonstelling) արժանացել է ոսկե մեդալի։ Նկարները ցուցադրվել է Փարիզյան սալոնում։
1895-1901 թվականներին Վիրժինի Դեմոն-Բրետոնը նախագահել է Նկարիչ և քանդակագործ կանանց միությունը (Union des femmes peintres et sculpteurs), որի անդամ է եղել 1883 թվականից։ Դեմոն-Բրետոնի նախագահությամբ և Միության հիմնադիր Էլեն Բերտոյի աջակցությամբ միությունը լուրջ հաջողությունների է հասել. 1897 թվականից ի վեր կանանց սկսել են ընդունել «Նրբագեղ արվեստների դպրոց» ։ Այդուհետ ուսանող կանանց հնարավորություն էր ընձեռվում ոչ միայն սովորել նկարչություն ակադեմիական միջավայրում, այլ նաև օգտվել նախկինում իրենց համար անհասանելի հնարավորություններից, ինչպիսիք են մերկ մոդելների հետ աշխատանքը։ Բացի այդ, նկարչուհիներն իրավունք են ստացել պայքարել հռոմեական հեղինակավոր մրցանակի համար։
Վիրժինի Դեմոն-Բրետոնը ֆրանսիացի նկարչուհիների պատվիրակության կազմում էր, որը ներկայացված էր Չիկագոյի 1893 թվականի Համաշխարհային ցուցահանդեսին ։
1894 թվականին պարգևատրվել է Պատվո լեգեոն շքանշանով։ 1913 թվականին դարձել է Գեղարվեստի թագավորական ակադեմիայի (Անտվերպեն) անդամ։
Նկարչուհու աշխատանքներն այժմ պահվում են Արրաս, Ամստերդամի, Դուեի, Լիլլի, Լուվրի արվեստի թանգարաններում։
«Ամուսինը ծովում», Վինսենթ վան Գոգ
1889 թվականին սալոնում Վիրժինի Դեմոն-Բրետոնը ցուցադրել է իր L'Homme est en mer նկարը։ Մի քանի ամիս անց Վինսենթ վան Գոգը, գտնվելով Սեն Ռեմի դը Պրովանս քաղաքում գտնվող Սեն-Պոլի հոգեբուժարանում, կրկօրինակել է նկարը փորագրությունից։
Արտաքին հղումներ
Կատեգորիա:20-րդ դարի ֆրանսիացի նկարիչներ Կատեգորիա:19-րդ դարի ֆրանսիացի նկարիչներ Կատեգորիա:Կին արվեստագետներ Կատեգորիա:Ֆրանսիացի արվեստագետներ Կատեգորիա:Ֆրանսիացի դիմանկարիչներ Կատեգորիա:Նկարիչների կանայք Կատեգորիա:Ֆրանսիացի նկարիչներ
Օսլո-ֆյորդ
Օսլո-ֆյորդ (Oslofjorden), ծոց Նորվեգիայի հարավ-արևելքում։ Ունի 102 կմ երկարություն և ձգվում է Դանիական նեղուցից (հարավ) մինչև մայրաքաղաք Օսլո (հյուսիս)։ Ֆյորդի մուտքի մոտ գտնվում է երկու փարոս՝ արևելքում գտնվող Տորբորնսքերը (Torbjørnskjær) և արևմուտքում գտնվող Ֆերդերը (Færder): Ծոցը Դրյոբաք (Drøbaksundet) նեղուցով բաժանվում է ներքին և արտաքին մասերի։
Չնայած անվանմանը՝ Օսլո-ֆյորդը աշխարհագրական իմաստով ֆյորդ չէ բառից։ Մեր թվարկության առաջին հազարամյակում այն կոչվում էր Վիքեն ծոց (Viken): Ներկայիս անվանման ստուգաբանությունը հայտնի չէ։
Բնակչություն
Օսլո-ֆյորդում բնակվում է 1,96 միլիոն մարդ։ Նորվեգիայի բնակչության 40 % -ից ավելին բնակվում է Օսլո-ֆյորդի մոտ, ավտոմոբիլային ճանապարհով ընդամենը 45 րոպե հեռու։ Այստեղ են գտնվում նավերի և լաստանավերի ամենածանրաբեռնված և ակտիվ նավագնացության նորվեգական երթուղիները։
Աշխարհագրություն և կլիմա
Ֆյորդի ներքին հատվածը պատված է անտառներով, հիմնականում կեչիներ և սոճիներ։
Պատմություն
Օսլո-ֆյորդի տարածաշրջանի ամենահին բնակատեղիները թվագրվում են քարի և բրոնզի դարերով։ Այստեղ հայտնաբերվել են վիկինգների ամենալավ պահպանված նավերը։
Ծոցի ափին ամառանոց էր վարձել հայտնի գեղանկարիչ Էդվարդ Մունկը։ Նրա բազմաթիվ կտավներում կարելի է տեսնել ֆյորդին նվիրված տեսարաններ։ Պատահական չէ, որ Մունկի ամենահայտնի կտավում («Ճիչ») պատկերված է հենց Օսլս-ֆյորդը։
1940 թվականի ապրիլի 9-ին դանիա-նորվեգական ռազմագործողության շրջանակներում ֆյորդը դարձել է պատերազմական թատերաբեմ նորվեգական կայազորի և գերմանական դեսանտային խմբի համար։ Օսկարսբյորգ ամրոցի հրամանատարը հրահանգում է 280 միլիմետրանոց թնդանոթներից կրակ բացել Դրյոբաք նեղուցից ծոց մտած գերմանական «Բլյուգհեր» ծանր հածանավի ուղղությամբ։ Հածանավը արագ խորտակվեց, իսկ մյուս գերմանական նավերը նահանջեցի դեպի ծոցի ներքին ջրեր։ Այդ քայլը հնարավորություն տվեց նորվեգական թագավորական ընտանիքին և կառավարությանը հեռանալ մայրաքաղաքից և ստանձնել նորվեգական դիմադրության շարժումը Երկրորդ համաշխարհային պատերազմի ժամանակ։
Լաստանավային անցում
Օսլո-ֆյորդում գործում է ուղևորա-ավտոմոբիլային լաստանավային անցում, որը Հորթեն և Մոս կոմունաները միացնում է իրար։
Արտաքին հղումներ
Կատեգորիա:Նորվեգիայի ֆյորդեր Կատեգորիա:Նորվեգական ծովի ծոցեր
Դաղձ դաշտային
Դաղձ դաշտային, խուլեղինջազգիների ընտանիքին պատկանող դեղաբույս։
Նկարագրություն
20-40 սմ բարձրությամբ, երկար կոճղարմատով, մազիկներով և գեղձերով ծածկված բազմամյա բուրավետ խոտաբույս է։ Հակադիր կոթունավոր ձվաձև կամ երկարավուն տերևները ատամնաեզր են։ Մանուշակագույն կամ վարդագույն մանր ծաղիկները հավաքված են հասկանման ծաղկաբույլերում։ Բաժակն ունի կարճ եռանկյունաձև ատամիկներ, պսակի ստորին մասը խողովակաձև է, իսկ վերինը՝ զանգականման։ Պտուղները մանր ձվաձև ընկուզիկներ են ։
Տարածվածություն
Աճում է ստորին և միջին լեռնային գոտիների գետափերին, ճահիճներում և խոնավ մարգագետիններում։ Տարածված է Արագածոտնի, Գեղարքունիքի, Արարատի, Լոռու և Տավուշի մարզերում։ Մեղրատու բույս է ։
Նշանակություն
Բուժական նպատակներով օգտագործում են կանաչ զանգվածն ու ծաղիկները։ Տերևների և ցողունի մակերեսին կան մանր գեղձիկներ, ուր կուտակվում է մենթոլ պարունակող եթերային յուղ։ Ծաղիկներից, ցողուններից և տերևներից պատրաստում են թեյ և հրուշակողենի որոշ տեսակների համար համեմունք ։
Until It’s Gone
Սինգլի մասին
The Hunting Party ալբոմին նվիրված նյութում The Rolling Stone ամսագիրը «Until It’s Gone» երգում գովաբանել է կոմպոզիցիայի մռալյությունը և սինթեզատորային հնչողությունը, որոնք եղել են Linkin Park-ի Hybrid Theor ալբոմի հնչողության առանձնահատկությունները ։ Մեկ այլ նախնական մեկնաբանությունում, որը նախապատրաստել է Loudwire-ը, բարձր է գնահատվել Չեսթեր Բեննինգթոնի վոկալը ։
Լիրիկական տեսահոլովակի պրեմիերան տեղի է ունեցել մայիսի 5-ին խմբի յութուբյան պաշտոնական էջում ։ Տեսահոլովակը, որը նկարահանել է Օստին Սայան Լոս Անջելեսում, ներկայացնում է տեսաշարք, որում ցուցադրվում են մի աղջիկ և քաղաք։ Տեսահոլովակի ընթացքում «Until It’s Gone» երգի տողերը հայտնվում են տարբեր առարկաների վրա կամ պարզապես էկրանին։
Վոյ Վոժ (Կուշվոժի վտակ)
Վոյ Վոժ (Вой-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Կուշվոժ գետի աջ ափին՝ 4 կմ հեռավորության վրա։ Գետի երկարությունը կազմում է 28 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Կոմի Հանրապետության գետեր Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
I Love You (EXID-ի երգ)
«I Love You», սինգլ` ձայնագրված հարավկորեական գըրլ բենդ EXID-ի կողմից։ Այն թողարկվել է 2018 թվականի նոյեմբերի 21-ին` Banana Cultureբ լեյբլով և Sony Music ընկերության աջակցությամբ։
Ծանոթագրություններ
Կատեգորիա:Երգեր այբբենական կարգով Կատեգորիա:2018 սինգլներ
Մեծ հույսեր (ֆիլմ, 1946)
«Մեծ հույսեր» (Great Expectations), Չարլզ Դիքենսի համանուն վեպի բրիտանական Էկրանավորում, որը բեմադրվել է 1946 թվականին՝ Դևիդ Լինի կողմից։ Համարվում է գրական ստեղծագործության էկրանավորման չափանիշ և Դիքենսի ստեղծագործությունների մոտիվներով լավագույն ֆիլմը ։ 1999 թվականին, բրիտանական կինոյի ինստիտուտը, «Մեծ հույսեր» ֆիլմը ներառեց ազգային կինեմատոգրաֆիայի պատմության լավագույն ֆիլմերի հնգյակում։
Սյուժե
Ֆիլմում վեպի խճճված սյուժեն կազմված է մի քանի հիմնական գծերից։ Փիփ անունով որբ տղան, որն ապրում է ծովի ափին՝ իր ավագ քրոջ տանը, գերեզմանատանը հանդիպում է մի սարսափելի տաժանակրի։ Տրվելով նրա սպառնալիքներին, նա տնից բերում է պահուստային ուտելիքներ և խարտոց` շղթաներից ազատվելու համար։ Սակայն, տաժանակիրը շուտով ընկնում է ոստիկանության ձեռքը և ուղարկվում է հեռավոր Ավստրալիա՝ պատիժը կրելու։
Հարուստ միսս Հևիշեմն արդեն երկար տարիներ է ինչ իր շքեղ առանձնատանը հեռացել է աշխարհից։ Փնտրում է խաղընկեր իր խորթ դստեր Էստելի համար։ Նրա ընտրությունը կանգ է առնում Փիփի վրա։ Տղան սիրահարվում է մեծամիտ աղջկան, որը դաստիարակված է տղամարդկանց սրտերը կոտրելու համար։ Որոշ ժամանակ անց միսս Հևիշը հրամայում է նրանց բաժանվել։ Էստելին ուղարկում են ֆրանսիական գիշերօթիկ սովորելու։
Անցնում են տարիներ։ Ջեգերս փաստաբանը հայտնում է Պիպին, որ իր հաճախորդը, որը ցանկացել է անհայտ մնալ, ցանկանում է Պիպին «փայլուն ապագա» ապահովել, ինչի համար նա պետք է մեկնի Լոնդոն և դառնա ջենտլմեն։ Երիտասարդը արագ հարմարվում է մայրաքաղաքին։ Նա չգիտեր, որ իր զվարճանքի միջոցները ոչ թե միսս Հևիշն է տրամադրում, այլ այն տաժանակիրը, որին ժամանակին օգնության ձեռք էր մեկնել…
Պատմություն
Ֆիլմի սցենարը ծնվել է նույն դերասանների՝ Ալեք Գինեսի (Հերբերտ Պոկետ) և Մարտիտա Հանթի (Միսս Հեվիշեմ) մասնակցությամբ պիեսից։ Այս բեմադրությունը Դավիթ Լինին ցույց տվեց, որ առանց որևէ էական կորուստների հնարավոր է նվազեցնել վեպի հերոսների և սյուժետային գծերի թիվը ։ Սցենարային աշխատանքները ղեկավարում էր հենց ինքը։ Ռ. Էբերտի կարծիքով ՝ ֆիլմի ստեղծողներին հաջողվել է 2 ժամանոց ժամանակաչափում տեղավորել 525 էջանոց վեպի ողջ ներուժը ։ Գրքի հոռետեսական եզրափակումը մեղմացվել է ի շահ հանրության, բուրժուական հասարակության քննադատությունը նույնպես տեղ չի գտել ֆիլմում, սակայն Հերբերտի հետ Փիփի հարաբերության մեջ ավելացվել է թեթև հոմոէրոտիկայի տարրեր ։
Հաջողություն
Ատլանտիկայի երկու կողմերում էլ Ֆիլմի ցուցադրումը արժանացել է բարձր գնահատականների։ Օպերատորն ու բեմադրող նկարիչն արժանացել են Օսկար հեղինակավոր մրցանակի, բացի այդ, ֆիլմը ստացել է «Լավագույն ֆիլմ», «Լավագույն ռեժիսուրա» և «Լավագույն սցենար » անվանակարգերը։ Հաջողությամբ ոգեշնչված՝ Լինը ձեռնամուխ է եղել Դիքենսի մեկ այլ վեպի՝ «Օլիվեր Թվիստի» բեմադրմանը։ Այդ ժամանակից ի վեր անգլիացի դասականի ստեղծագործությունների էկրանավորման նախաձեռնությունը Հոլիվուդից վերցրել են անգլիացիները։
Ռ. Էբերտի կարծիքով ՝ ֆիլմի սկզբում գերեզմանոցի տեսարանները ազդել են Կորմանովսկու սարսափ (ժանր)ի գեղագիտության վրա, իսկ Միսս Հևիշի տան տեսարանները ոգեշնչել են Բիլլի Ուայլդերին դասական նուարի «Սանսեթ Բուլվար» ֆիլմի (1950) դեկորացիաների վրա աշխատելիս։
Քնադատություն
Ռիչարդ Ուինինգթոնը News Chronicle-ից գրել է. «Դիքենսը նախկինում երբեք այդքան արդյունավետ չի էկրանավորվել»։
Քննադատ Ռոջեր Էբերտը նշել է, որ «Դիքենսի բոլոր էկրանավորումներից ամենամեծ ֆիլմն է» ։
Rotten Tomatoes կայքում ֆիլմն ունի 100% վարկանիշ՝ քննադատների 27 գրախոսությունների հիման վրա՝ 10-ից 8.4 միջին միավորով ։
Դրամարկղ
Կինոնկարը 1947 թվականին բրիտանական վարձույթում դարձել է ժողովրդականություն վայելող երրորդ ֆիլմը և ամենահանրաճանաչ ֆիլմը կանադական վարձույթում 1948 թվականին ։
Արտաքին հղումներ
Կատեգորիա:Անգլերեն ֆիլմեր Կատեգորիա:1946 ֆիլմեր Կատեգորիա:Դևիդ Լինի ֆիլմեր Կատեգորիա:Բրիտանական դրամա ֆիլմեր Կատեգորիա:Բրիտանական մելոդրամա ֆիլմեր Կատեգորիա:Universal Pictures ֆիլմեր Կատեգորիա:Բրիտանական ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Բրիտանական վեպերի էկրանավորումներ Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:Սև-սպիտակ ֆիլմեր Կատեգորիա:Ֆիլմեր դեռահասների համար Կատեգորիա:Լոնդոնում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Բրիտանական ռոմանտիկ ֆիլմեր Կատեգորիա:Ռիմեյք ֆիլմեր
(730) Աթանասիա
(730) Աթանասիա (Athanasia), աստերոիդ աստերոիդների հիմնական գոտում։ Հայտնաբերվել է 1912 թվականի ապրիլի 10-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,243163 ա. մ., առավելագույնը մոտենում է 1,8451 ա. մ. հեռավորության վրա և հեռանում 2,6413 ա. մ. ։ Արեգակի շուրջ մեկ ամբողջական պտույտ է կատարում 1227,13 երկրային օրվա ընթացքում, իր ուղեծրով շարժվելով միջինում 0,293368 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,24° անկյուն։
Արտաքին հղումներ
Կատեգորիա:1912 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջրաճնճղուկներ
Ջրաճնճղուկներ, (Cinclidae), ճնճղուկանմանների կարգի թռչունների ընտանիք։
Ընդհանուր բնութագիր
Հայտնի է 4 (5), ՀՀ-ում՝ 1 տեսակ՝ ջրաճնճղուկը (Cinciuscinclus). նստակյաց է, քիչ տարածված։ Մարմնի երկարությունը՝ 18սմ է, թևերի բացվածքը՝ 25,5-30 սմ, կենդանի զանգվածը՝ 50-70 գ մարմինը գեր է, թևերն ու պոչը՝ կարճ։ Մարմինը վերևից սևավուն է, գագաթը, ծոծրակը, փորը՝ դարչնագույն, կոկորդը, կուրծքը՝ սպիտակ։ Երիտասարդի մարմինը վերևից մոխրագույն է՝ փետուրների ավելի մուգ երիզներով, ներքևից' մոխրագույն-սպիտակ՝ մոխրագույն թեփուկանման նախշերով։ Կատարում է մարմնի վեր ու վար շարժումներ, թռչում է արագ, ուղիղ գծով, ջրի մակերեսին մոտ։ Նստում է ջրից դուրս ցցված քարերին, սուզվում ջրի հատակը և քայլելով կեր որոնում։ Սնվում է ջրային անողնաշարավորներով։
Բնակություն
Բնակվում է արագահոս լեռներում, գետերում, հազվադեպ՝ ջրամբարներում։
Բնադրում
Բնադրում է առափնյա փոսերում կամ քարերի վրա։ Բույնը գավաթաձև է (գնդանման), հաստ պատերով։ Դնում է 26 մմ տրամագծով, սպիտակ 4-6 ձու։
Պատկերասրահ
Կատեգորիա:Թռչուններ այբբենական կարգով
Աճեմյան փողոց (Գյումրի)
Աճեմյան փողոց (նաև՝ Վարդան Աճեմյան փողոց), փողոց Հայաստանի Հանրապետության Շիրակի մարզի Գյումրի քաղաքում։ Գտնվում է «Կումայրի» պատմամշակութային արգելոց-թանգարանի տարածքում։ Անվանակոչվել է ի պատիվ հայ անվանի թատերական գործիչ Վարդան Աճեմյանի։
Պատմություն
Փողոցը կրում է հայ թատերական նշանավոր գործիչ Վարդան Աճեմյանի անունը։